b'\n_START_ARTICLE_\nPolicikliniai aromatiniai angliavandeniliai\n_START_PARAGRAPH_\nPolicikliniai aromatiniai angliavandeniliai (Daugiacikliai aromatiniai angliavandeniliai sutr. DAA, PAH arba PAA)\xc2\xa0\xe2\x80\x93 cheminiai junginiai, sudaryti i\xc5\xa1 daugelio kondensuot\xc5\xb3 aromatini\xc5\xb3 \xc5\xbeied\xc5\xb3. Daugelis j\xc5\xb3 yra (arba sp\xc4\x97jama, kad yra) kancerogenai. Papras\xc4\x8diausias i\xc5\xa1 j\xc5\xb3 yra benzociklobutenas (C\xe2\x82\x88H\xe2\x82\x86).\n_START_SECTION_\nPaplitimas, savyb\xc4\x97s\n_START_PARAGRAPH_\nPolicikliniai aromatiniai angliavandeniliai randami gamtoje, normaliomis s\xc4\x85lygomis, kambario temperat\xc5\xabroje tai\xc2\xa0\xe2\x80\x93 kietos agregatin\xc4\x97s b\xc5\xabsenos med\xc5\xbeiagos. J\xc5\xb3 auk\xc5\xa1ta lydymosi ir virimo temperat\xc5\xabra, \xc5\xbeemas gar\xc5\xb3 sl\xc4\x97gis. Tam tikri j\xc5\xb3 kiekiai i\xc5\xa1siskiria nepilno organini\xc5\xb3 med\xc5\xbeiag\xc5\xb3 degimo ar j\xc5\xb3 piroliz\xc4\x97s metu.\n_START_SECTION_\nChemin\xc4\x97s savyb\xc4\x97s\n_START_PARAGRAPH_\n\xc5\xa0ie junginiai gana blogai tirpsta vandenyje\xc2\xa0\xe2\x80\x93 hidrofobi\xc5\xa1ki. J\xc5\xb3 tirpumas ma\xc5\xbe\xc4\x97ja, did\xc4\x97jant molekulinei masei, t. y. kondensuot\xc5\xb3 aromatini\xc5\xb3 \xc5\xbeied\xc5\xb3 skai\xc4\x8diui. Ta\xc4\x8diau \xc5\xa1ie junginiai labai gerai tirpsta organiniuose tirpikliuose, riebaluose\xc2\xa0\xe2\x80\x93 yra lipofili\xc5\xa1ki._NEWLINE_Policiklini\xc5\xb3 aromatini\xc5\xb3 angliavandenili\xc5\xb3 junginiai chemi\xc5\xa1kai yra gana inerti\xc5\xa1ki. Atsi\xc5\xbevelgiant \xc4\xaf poveik\xc4\xaf aplinkai, svarbiausios chemin\xc4\x97s reakcijos yra hotodekompozicija bei reakcijos su azoto oksidais, azoto r\xc5\xabg\xc5\xa1timi, sieros oksidais, sieros r\xc5\xabg\xc5\xa1timi, ozonu ir hidroksilo radikalais.'